**Kuldīgas novada pašvaldības**

**NEKUSTAMO ĪPAŠUMU NODAĻAS SĒDES**

**PROTOKOLS**

Kuldīgā

2025. gada 21. augustā Nr. 32

[..]

**1.**

**Par daudzdzīvokļu dzīvojamai mājai Kalēju ielā 12A, Skrundā, Kuldīgas novadā, funkcionāli nepieciešamā zemesgabala pārskatīšanas uzsākšanu**

*Ziņo: K. Svilpe*

Izskatot daudzdzīvokļu dzīvojamās mājas Kalēju ielā 12A, Skrundā, Kuldīgas novadā dzīvokļu īpašnieku iesniegumu (reģistrēts 06.05.2025. ar Nr. NĪ/25/9.16/600) un zemesgabala Kalēja ielā 12, Skrundā, Kuldīgas novadā īpašnieka – biedrības “Divpadsmit Kalēji”, vienotais reģistrācijas numurs 40008179167, iesniegumu (reģistrēts 27.05.2025. ar Nr. KNP/2.13/25/2134) ar lūgumu noteikt nekustamajā īpašumā Kalēju ielā 12A, Skrundā, Kuldīgas novadā, kadastra Nr. [62095030006](https://www.kadastrs.lv/properties/2500003054?options%5Binline%5D=false&options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=2500016528&options%5Bsource%5D%5B%5D%5Btype%5D=parcel&options%5Bsource%5D%5B%5D%5Bid%5D=2500011809&options%5Bsource%5D%5B%5D%5Btype%5D=building), ietilpstošajai daudzdzīvokļu dzīvojamai mājai ar kadastra apzīmējumu [62090030102003](https://www.kadastrs.lv/buildings/2500011809?options%5Binline%5D=false&options%5Borigin%5D=building) (turpmāk – Daudzdzīvokļu dzīvojamā māja), kas atrodas uz divām zemes vienībām ar kadastra apzīmējumiem 62090030102 un 62090030165, funkcionāli nepieciešamo zemesgabalu; izskatot nekustamā īpašuma Kalēju ielā 12B, Skrundā, Kuldīgas novadā, kadastra Nr. [62090030165](https://www.kadastrs.lv/properties/2500002834?options%5Borigin%5D=property), zemes vienības kadastra apzīmējums [62090030165](https://www.kadastrs.lv/parcels/2500013667?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property) (turpmāk – Zemesgabals), īpašnieka iesniegumu (reģistrēts 09.07.2025. ar Nr. NĪ/25/9.16/830) ar lūgumu noraidīt ierosinājumu pārskatīt Daudzdzīvokļu dzīvojamai mājai funkcionāli nepieciešamo zemesgabalu un neiekļaut viņam piederošo Zemesgabala daļu – Kuldīgas novada pašvaldības Nekustamo īpašumu nodaļa, izvērtējot tās rīcībā esošo informāciju, tai skaitā noteiktā funkcionāli nepieciešamā zemesgabala atbilstību Daudzdzīvokļu dzīvojamās mājas uzturēšanas, apsaimniekošanas un funkcionēšanai nepieciešamās infrastruktūras, labiekārtojuma un komunikāciju elementu nodrošināšanu, konstatētos faktus un pieejamos dokumentus saistībā ar Daudzdzīvokļu dzīvojamai mājai funkcionāli nepieciešamo zemesgabalu un pamatojoties uz likuma “Par valsts un pašvaldību dzīvojamo māju privatizāciju” 85. panta pirmās daļas 2. punktu, ceturto, piekto un sesto daļu, Administratīvā procesa likuma 70. panta pirmo daļu, 76. panta otro daļu, 79. panta pirmo daļu, Paziņošanas likuma 11. panta trešo daļu, Kuldīgas novada saistošajiem noteikumiem Nr. KNP/2022/21 “Par dzīvojamai mājai funkcionāli nepieciešamā zemes gabala pārskatīšanas kārtību”, atklāti balsojot ar 4 balsīm “par” *(K.Svilpe, I.Mežiņa, K.Kalniņa, N.Danenbergs)*, “pret” nav, “atturas” nav,Kuldīgas novada pašvaldības Nekustamo īpašumu nodaļa **nolemj**:

1. Uzsākt pārskatīt daudzdzīvokļu dzīvojamai mājai Kalēju ielā 12A, Skrundā, Kuldīgas novadā, funkcionāli nepieciešamā zemesgabala robežas un platības.
2. Lēmums par zemesgabala pārskatīšanas uzsākšanu publicējams Kuldīgas novada pašvaldības tīmekļvietnē [*www.kuldigasnovads.lv*](http://www.kuldigasnovads.lv).
3. Lēmums stājas spēkā ar tā paziņošanas brīdi adresātam. Ar publikāciju Kuldīgas novada pašvaldības tīmekļvietnē [*www.kuldigasnovads.lv*](http://www.kuldigasnovads.lv) uzskatāms, ka šis lēmums ir kļuvis zināms lēmuma adresātiem.

***Lēmums nosūtāms:***Pēc pievienotā saraksta.

*Saskaņā ar Administratīvā procesa likuma 76.pantu šo lēmumu var apstrīdēt mēneša laikā no tā spēkā stāšanās dienas augstāk stāvošajā institūcijā Kuldīgas novada domē (Baznīcas iela 1, Kuldīga, Kuldīgas novads, LV-3301).*

[..]

Sēdi vada

Nekustamo īpašumu nodaļas vadītājs (paraksts) K.Svilpe

Protokolē

Nekustamo īpašumu speciāliste (paraksts)K. Kalniņa

***IZRAKSTS PAREIZS***

Kuldīgas novada pašvaldības

Klientu apkalpošanas speciāliste (paraksts)\* E. Ešenvalde

Kuldīgā, datums skatāms laika zīmogā

\*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU